b'\n_START_ARTICLE_\nThomas Bach\n_START_SECTION_\nBiografija\n_START_PARAGRAPH_\nBaig\xc4\x97 teis\xc4\x97s studijas Viurcburgo universitete. Jaunyst\xc4\x97je aktyviai sportavo, buvo Vokietijos fechtavimosi rapyra rinktin\xc4\x97s narys, 1976\xc2\xa0m. Monrealio vasaros olimpini\xc5\xb3 \xc5\xbeaidyni\xc5\xb3 komandin\xc4\x97se var\xc5\xbeybose tapo olimpiniu \xc4\x8dempionu._NEWLINE_Baig\xc4\x99s sportininko karjer\xc4\x85, prad\xc4\x97jo verstis priva\xc4\x8dia teisininko praktika, tapo sporto funkcionieriumi. 1982\xe2\x80\x931991\xc2\xa0m. buvo Vokietijos Nacionalinio olimpinio komiteto narys, 1991\xc2\xa0m. T.Bachas i\xc5\xa1rinktas TOK nariu. 1996\xe2\x80\x932000\xc2\xa0m. jis buvo TOK vykdomojo komiteto narys, 2000\xe2\x80\x932004\xc2\xa0m.\xc2\xa0\xe2\x80\x93 TOK viceprezidentas. Antr\xc4\x85 kart\xc4\x85 TOK viceprezidentu i\xc5\xa1rinktas 2006\xc2\xa0m. Vadovavo kelioms TOK komisijoms, buvo Tarptautinio sporto arbitra\xc5\xbeo teismo apeliacinio komiteto (Appeals Arbitration Division) prezidentas.'